
SELETUSKIRI                                                                                                         15.10.2008.
Narva Linnavalitsuse määruse „Konkursi «Narva linna kaunis kodu» hindamiskomisjoni põhimäärus” eelnõu juurde

Konkursi «Narva linna kaunis kodu» hindamiskomisjoni põhimääruse koostamise vajadus tuleneb otseselt Narva Linnavalitsusele esitatud määruse „Konkursi «Narva linna kaunis kodu» läbiviimise kord“ eelnõu § 4 lõikes 2 sätestatust, mille kohaselt konkursile esitatud objekte hindab ja selgitab välja parimad Linnavalitsuse poolt moodustatud alaline komisjon. Vastavalt Narva Linnavolikogu 29.06.2000.a määrusega nr 36/16  kinnitatud „Narva linna põhimääruse“ punktile 5.7.2. Narva Linnavalitsuse alalise komisjoni põhimääruse ja koosseisu kinnitab Linnavalitsus oma määrusega. Põhimääruses sätestatakse komisjoni ülesanded, õigused, teenindamise kord ning komisjoni töö järelduste ja ettepanekute esitamise kord.
Eelnõu on ette valmistanud Narva Linnavalitsuse Linnavara- ja Majandusameti kommunaalmajandusosakonna puhastus- ja haljastusteenistuse peaspetsialist Ljudmila Morina (tel 35 99 125; ljudmila.morina@narva.ee). Juriidilise ekspertiisi on eelnõule teinud Narva Linnavalitsuse Linnavara- ja Majandusameti jurist Mihhail Antonov (tel 35 99 255; mihhail.antonov@narva.ee) ja keeleliselt on eelnõud toimetanud Narva Linnavalitsuse Linnavara- ja Majandusameti referent-tõlk Inga Auer (tel 35 99 153; inga.auer@narva.ee).

Määrusega kehtestatakse Komisjoni ülesanded Narva Linnavalitsuse poolt korraldatava heakorra ja kodukaunistamise konkursi «Narva linna kaunis kodu» läbiviimisel. Komisjon on kollegiaalorgan, mille otsused on soovitusliku iseloomuga Linnavalitsuse määruste ja korralduste ettevalmistamisel.
Eelnõu struktuur on süstematiseeritud järgmiselt:

1. Peatükk –  Üldsätted;

2. Peatükk –  Komisjoni ülesanded ja õigused;

3. Peatükk –  Komisjoni töökorraldus;

4. Peatükk –  Rakendussätted.

Tegemist on formaalse määrusega. Materiaalses mõttes pole tegemist määrusega – eelnõu ei sisalda õigusnorme (üldkohustuslikke käitumiseeskirju) ega konkretiseeri kehtivat õigust. Kuna komisjoni põhimäärusel puudub regulatiivne mõju haldusvälistele isikutele on tegemist halduse siseaktiga (halduseeskiri), mitte halduse üldaktiga. 
Tulenevalt ülaltoodust pole otstarbekas analüüsida käesolevas seletuskirjas õigustloovate aktide normitehnilisi aspekte, vastavalt Vabariigi Valitsuse 28.09.1999.a määrusega nr 279 „Õigustloovate aktide eelnõude normitehnika eeskiri“ kehtestatud nõuetele. Määrusel puudub kokkupuude Euroopa Liidu õigusega ning komisjoni moodustamisega ei kaasne täiendavaid kulutusi linnaeelarve vahenditest. Määrus jõustub üldises korras vastavalt KOKS § 31 lg 4 ja HMS § 93 lg 2 materiaalsete määruste kohta sätestatule. Määruse eelnõu esitati kooskõlastamiseks kooskõlastuslehel märgitud isikutega.

